Grb "Belih orlova"
**Beli orlovi** (takođe poznati kao **Šešeljevci**, **Četnici** ili **Osvetnici**) su bili srpska paravojna formacija u čijem je organizovanju učestvovala Srpska radikalna stranka Vojislava Šešelja.

Šešeljevci su učestovali u sukobima na području BiH i Hrvatske i, prema raznim izveštajima, odgovorni su za mnoge ratne zločine nad pripadnicima drugih etničkih grupa. U optužnici Šešelju, navode se kao jedni od učesnika udruženog zločinačkog poduhvata.

Historija
---------

> Paravojne jedinice su odgovorne za neke od najbrutalnijih aspekata «etničkog čišćenja». Dve jedinice koje su odigrale glavnu ulogu u kampanji «etničkog čišćenja» u BiH, «Četnici» povezani sa Vojislavom Šešeljem i «Tigrovi» povezani sa Željkom Raznjatovićem (Arkanom), su takođe bili aktivni u Republici Srbiji. Šešeljevi sledbenici su, prema izveštajima, vodili kampanju «etničkog čišćenja» protiv etničkih manjina u srbijanskim pokrajinama Vojvodini i Kosovu.
> 
> – Izveštaj Ujedinjenih Nacija

Uloga u ratu u Hrvatskoj
------------------------

Jedinice Belih orlova su učestovale u vojnim dejstvima u Slavoniji i Kordunu. Terete za maskr u Voćinu u kom je ubijeno više desetina civila. Takođe su bili veoma aktivni tokom bitke za Vukovar. U optužnici Vojislavu Šešelju se navodi da su ubili preko 250 civila u masakru na Ovčari.

Uloga u ratu u BiH
------------------

Tokom agresije na Bosnu i Hercegovini jedinice Belih Orlova su učestovale u napadima na Bijeljinu, i Višegrad. Poslije zauzimanja ovih gradova Beli Orlovi su prednjačili u zlostavljanju i etničkom čišćenju lokalnog bošnjačkog i hrvatskog stanovništva na području ovih općina. Terete se za masakr u Višegradu, masakr u Foči, zločini u Gacku itd. U proleće i leto 1992 godine "šešeljevci" su, zajedno sa "arkanovcima" učestvovali u zauzimanu Zvornika i ubistvu više od 300 zvorničkih Muslimana. Tužilaštvo tvrdi da su ova ubistva bila podstaknuta Šešeljevim govorom. Jedan od najkrvavijih zločina na području BiH se dogodio u Višegradu juna 1992 kada su Beli Orlovi zaključali više desetina civila (staraca, žena i djece) u jednu kuću i zapalili. Postoje izveštaji i da su Beli orlovi vodili sabirni logor u Liješću, kod Bosanskog Broda.

Takođe su odgovorni za otmicu u Štrpcima 1993, kada je iz voza Beograd-Bar oteta i ubijena grupa muslimana iz Srbije i Crne Gore.

Uloga u ratu na Kosovu
----------------------

Šešeljevi Beli orlovi se pominju među paravojnim formacijama za koje se smatra da su bile aktivne tokom rata na Kosovu. Human Rights Watch veruje da je Služba državne bezbednosti pomagala u organizaciji i naoružavanju ovih i drugih paravojnih jedinica.

Izveštaj OEBS-a navodi da su Beli orlovi, zajedno sa „Arkanovim Tigrovima", učestvovali u progonu i ubistvima albanskog stanovništva Peći.

Suđenja
-------

Mnogi pripadnici Belih orlova su optuženi za ratne zločine pred Međunarodnim sudom. Milan Lukić je dobio doživotnu zatvorsku kaznu a Stredoje Lukić trideset godina zatvora, za akcije u Belim orlovima, posebno za masakr u Višegradu, kao i druga krivična dela. Mitar Vasiljević je dobio petnaest godina zatvora.

Izvori
------

1. ↑  "Profile: Vojislav Seselj" *BBC News* 27 November 2006
2. ↑  Allen, Beverly (1996) *Rape Warfare: The Hidden Genocide in Bosnia-Herzegovina and Croatia* University of Minnesota Press, Minneapolis, Minnesota, pp. 154-155, ISBN 0816628181
3. ↑  ICTY, Vojislav Seselj indictment, 15 January 2003
4. ↑  „The policy of ethnic cleansing (Final report of the United Nations Commission of Experts)". Arhivirano iz originala na datum 2014-04-08. Pristupljeno 2010-04-12.
5. ↑  Šešelj Indictment
6. ↑  Indictment against Milosevic and others
7. ↑  Blaskovich, Jerry (1 November 2002) "The Ghastly Slaughter of Vocin Revisited:Lest We Forget" *The New Generation* Hrvatski Vjesnik--English supplement
8. ↑  Testimony of Djuro Matovina, Transcript of 7 October 2002, p. 11049, lines 12-16
9. ↑  ICTY indictment against Vojislav Šešelj, see Annex III
10. ↑  "Updates From the International Criminal Courts" Arhivirano 2012-07-20 na Wayback Machine-u p. 40, 20 July 2007, American University Washington College of Law: War Crimes Research Office
11. ↑  Testimony of Witness 52, Transcript of 27 March 2000
12. ↑  Testimony of Witness 192, Transcript of 4 May 2000
13. ↑  Detalji optužnice protiv Šešelja
14. ↑  „ICTY: Milan Lukić and Sredoje Lukić judgement".
15. ↑  „Prison Camps". Arhivirano iz originala na datum 2011-11-15. Pristupljeno 2010-04-12.
16. ↑  Otmica u štrpcima, svedočanstvo[*mrtav link*]
17. ↑  Po naređenju: ratni zločini na Kosovu (Izveštaj Human Right Watch-a)
18. ↑  Kosovo: kako viđeno, tako rečeno Arhivirano 2010-11-14 na Wayback Machine-u (Izveštaj OEBS-a)
19. ↑  "AU Washington College of Law: War Crimes Research Office - ICTY Status Reports" 21 February 2006, from Internet Archive
20. ↑  Croatian "Evening News" 9 September 2001, from Internet Archive
21. ↑  "Indictment: Milan Lukić, Stredoje Lukić and Mitar Vasiljević" Case No. IT-98-32-I, International Criminal Tribunal for the former Yugoslavia
22. ↑  "Mitar Vasiljević Sentenced to 15 Years’ Imprisonment" International Criminal Tribunal for the former Yugoslavia

Vidi još
--------

* Vojislav Šešelj
* Velika Srbija
* Masakr na Ovčari
* Masakr u Višegradu
* Otmica u Štrpcima